எஸ். ஓ. கனகரத்தினம்

சின்னக்குட்டி உடையார் கனகரத்தினம் (Sinnakutty Odayar Canagaratnam, 1880 – மே 1938) இலங்கைத் தமிழ் அரசியல்வாதியும், இலங்கை அரசாங்க சபை உறுப்பினரும் ஆவார்.

வாழ்க்கைக் குறிப்பு
கனகரத்தினம் 1880 இல் இலங்கையின் தென்கிழக்கே காரைதீவு என்ற ஊரில் சின்னக்குட்டி உடையார் என்பவருக்குப் பிறந்தார். இவர் மட்டக்களப்பு புனித அன்ட்ரூசு ஆங்கிலப் பள்ளியில் கல்வி கற்றார்.

கனகரத்தினம் ஜே. ஆபிரகாம் என்பவரின் மகளான முத்தம்மா என்பவரைத் திருமணம் புரிந்தார். இவர்களுக்கு நான்கு பெண் பிள்ளைகள் உள்ளனர் 1938 மே மாதத்தில் இவர் காலமானார்.

பணி
கனகரத்தினம் இலங்கை எழுதுவினைஞர் சேவையில் இணைந்து பின்னர் மட்டக்களப்பு மாவட்டத்துக்கான உதவி நிதியாளராகவும், அதனைத் தொடர்ந்து கிழக்கு மாகாணத்திற்கான முதலியாராகவும் பணி உயர்வு பெற்றார். அரசுப் பணியில் இருந்து இளைப்பாறிய பின்னர்1936 அரசாங்க சபைத் தேர்தலில் மட்டக்களப்பு தெற்குத் தொகுதியில் போட்டியிட்டு வெற்றி பெற்று இலங்கை அரசாங்க சபைக்கு சென்றார்.

தேர்தல் தகவல்
+தேர்தல்தொகுதிகட்சிவாக்குகள்முடிவுகள் 1936 இலங்கை அரசாங்க சபைத் தேர்தல்  மட்டக்களப்பு தெற்கு     தேர்ந்தெடுக்கப்பட்டார்

எழுதிய நூல்கள்
Monograph of the Batticaloa District of the Eastern Province, Ceylon, 1921

 மேற்கோள்கள் 

பகுப்பு:1880 பிறப்புகள்
பகுப்பு:1938 இறப்புகள்
பகுப்பு:இலங்கை அரசாங்க சபை உறுப்பினர்கள்
பகுப்பு:அம்பாறை மாவட்ட நபர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஈழத்து எழுத்தாளர்கள்